Conspiracy (cinta de 2001)

:*Iste articlo ye sobre una cinta de drama historico coproducida por o cine britanico y lo cine estausunidense estrenada en 2001; ta atros usos, se veiga *'Conspiracy***.

***Conspiracy*** (títol orichinal en [[Idioma anglés|anglés]], en [[Idioma aragonés|aragonés]] ***Conspiración***, estrenada en [[Aragón]] con o títol en [[Idioma castellano|castellano]] de ***La solucion final***, en aragonés ***A solución final**') ye una cinta (mas propiament un telefilm) de cine de drama historico coproducida por o cine britanico y lo cine estausunidense estrada l'anyo 2001, dirichida por Frank Pierson seguntes un guión orichinal de Loring Mandel, una banda sonora orichinal de Dennis McCarthy, una dirección de fotografía de Stephen Goldblatt, una producción cinematografica de Nick Gillott y Frank Pierson ta las productoras BBC y HBO Films y un elenco d'o cual en fan parte Kenneth Branagh, Stanley Tucci, Colin Firth, Ian McNeice, Kevin McNally, David Threlfall, Ewan Stewart, Brian Pettifer, Nicholas Woodeson, Jonathan Coy, Brendan Coyle, Ben Daniels, Barnaby Kay, Owen Teale y Peter Sullivan, entre d'atros actors.

O 20 de chinero de 1942 Reinhard Heydrich, qui yera lo chefe d'a Oficina Central de Seguridat d'o Reich, presidió una reunión en Wannsee, un barrio de Berlín, d'altos dirichents d'o Tercer Reich seguntes o mandato de Hermann Göring de trobar una "solución completa d'a cuestión chudieva" con l'obchectivo de poder declarar Alemanya y los territorios ocupaus por ella mientres a Segunda Guerra Mundial como "judenfrei", ye decir, libre de presencia de chudieus. Ixa reunión recibe lo nombre de "Conferencia de Wannsee" y en o suyo curso se decidió l'Holocausto, ye decir, l'exterminio de tos os chudieus que se trobasen en ixos territorios. A cinta conta lo desenrrollo d'a reunión, prencipiando con presentar a los suyos partecipants: SS - Obergruppenführer Reinhard Heydrich, chefe d'a Oficina Central de Seguridat d'o Reich; SS- Obersturmbannführer Adolf Eichmann, responsable d'a Sección IVB4 d'a Oficina Central de Seguridat d'o Reich; SS- Brigadeführer Dr. Wilhelm Stuckart, secretario d'estau y ministro de l'Interior; SS- Oberführer Dr. Gerhard Klopfer, secretario d'estau y representant d'a Cancellería d'o NSDAP; Martin Luther, subsecretario y enlaz d'as SS, miembro d'o Ministerio d'Asuntos Foranos; Friedrich Wilhelm Kritzinger, chefe adchunto d'a Cancellería d'o Reich; Dr. Georg Leibbrandt, chefe d'o Departamento Politico d'o Ministerio d'o Reich ta os Territorios Ocupaus de l'Este; *[[Gauleiter]]* Dr. Alfred Meyer, viceministro d'o Ministerio d'o Reich ta os Territorios Ocupaus de l'Este; SS- Gruppenführer Otto Hofmann, chefe d'a *[[Rasse- und Siedlungshauptamt]]*; SS- Sturmbannführer Erich Neumann, director d'a Oficina d'o Plan Cuatrienal; SS- Gruppenführer Heinrich Müller, chef d'o Departamento IV d'a RSHA (Gestapo); Dr. Josef Bühler, secretario d'estau d'o Gubierno Cheneral d'a Polonia ocupada; SS- Sturmbannführer Dr. Rudolf Lange, comandant d'o *[[Sicherheitsdienst]]* (SD) en Letonia; Dr. Roland Freisler, secretario d'estau d'o Ministerio de Chusticia del Reich; y SS- Oberführer Dr. Karl Eberhard Schöngarth, oficial d'0 SD asignau a lo Gubierno Cheneral.

*Conspiracy* s'ambienta en o 20 de chinero de 1942 en un barrio de Berlín, presnetando nomás que la sala de reunions y una mica mas de l'edificio y las suyas escemas se filmoron exactament en os mesmo edificio a on s'escaició la reunión en Wannsee, amás d'en Londres en o Reino Uniu.

Se tracta d'una cinta que ha recibiu cuantos premios y nominacions, en destacando un Premio Globo d'Oro a lo Millor Actor Segundario en Serie de Televisión, Miniserie u Telefilm, amás d'atras dos nominacions (Millor Actor en Miniserie de Televisión u Telefilm y Millor Miniserie de Televisión u Telefilm) en 2002 mientres a 59<sup>ena</sup> edición d'o Premios Globos d'Oro.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Conspiracy'' en Internet Movie Database.
*  ''Conspiracy'' en TCM Movie Database.